Τ’ ΑΚΟΡΝΤΕΟΝ

Στη γειτονιά μου την παλιά

είχα ένα φίλο

που ήξερε και έπαιζε ακορντεόν.

Όταν τραγούδαγε

φτυστός ήταν ο ήλιος,

φωτιές στα χέρια του

άναβε τ’ ακορντεόν.

Μα ένα βράδυ σκοτεινό

σαν όλα τ’ άλλα

κράταγε τσίλιες

παίζοντας ακορντεόν,

γερμανικά καμιόνια

φάνηκαν στη μάντρα

και μια ριπή

σταμάτησε τ’ ακορντεόν.

Τ’ αρχινισμένο σύνθημα

πάντα μου μένει,

όποτ’ ακούω

από τότε ακορντεόν,

[κι έχει σαν στάμπα

τη ζωή μου σημαδέψει

δε θα περά-

δε θα περάσει ο φασισμός]2

ΚΟΡΟΪΔΟ ΜΟΥΣΟΛΙΝΙ

Με το χαμόγελο στα χείλη

παν οι φαντάροι μας μπροστά

και γίναν οι Ιταλοί ρεζίλι,

γιατ’ η καρδιά τους δε βαστά.

\_\_\_\_\_\_\_\_\_\_

Κορόιδο Μουσολίνι

κανένας δε θα μείνει,

εσύ και η πατρίδα σου

η φασιστική Ιταλία

τρέμετ’ όλοι το χακί.

\_\_\_\_\_\_\_\_\_\_

Δεν έχεις διόλου μπέσα

κι όταν θα μπούμε μέσα,

ακόμα και στη Ρώμη,

γαλανόλευκη θα υψώσουμε,

σημαία ελληνική.

\_\_\_\_\_\_\_\_\_\_

Βρέχει και κάτω από την τέντα

δεν κάνουν βήμα προς τα μπρος

και λένε τ’ ανακοινωθέντα:

φταίει ο κακός μας ο καιρός.

Ο ΝΑΠΟΛΙΤΑΝΟΣ

Μελαχρινέ Ναπολιτάνο, ο πόλεμος είναι φριχτός,

Εσύ μαχαίρωσες τον Πάνο, μετά σε σκότωσε και αυτός.

Τώρα κοιμάστε αγκαλιασμένοι, όπως το θέλησε ο Θεός.

Να ΄ναι οι λαοί αδελφωμένοι, μαύροι, λευκοί, ένας λαός. (2)

Εσύ στη Νάπολη μπαρμπέρης κι αυτός ψαράς στο Αιτωλικό,

να μάθεις δε θα καταφέρεις πώς φτάσατε στο φονικό.

Τώρα κοιμάστε αγκαλιασμένοι, όπως το θέλησε ο Θεός.

Να ΄ναι οι λαοί αδελφωμένοι, μαύροι, λευκοί, ένας λαός. (2)